Fritzøe verk var storforbruker av slike kurver til håndtering av trekull til masovnen. Kurvene ble brukt for å flytte kull fra kullmilen til sleden og fra slede til masovn. Etter at jernverket ble nedlagt har kurvproduksjonen fortsatt, og kurvene kunne brukes til mange formål, f.eks. til potetplukking og eplehøsting. Bakerne bruke flisefat til brød. I hjemmet er flisefatet en ypperlig kleskurv på vei fra vaskemaskin til klessnor. Som husflidsprodukt har kurvene en bred anvendelse.